|  |  |
| --- | --- |
| Kuva, joka sisältää kohteen ulko, taivas, lumi, rakennus  Kuvaus luotu automaattisesti  LUKUVUOSI-SUUNNITELMA  Vuorelan koulu 2021-2022 |  |

Sisällys

[Opetuksen painopistealue 2](#_Toc86242200)

[Koulun lukuvuoden 2021-2022 tavoitteet 3](#_Toc86242201)

[Monialaiset oppimiskokonaisuudet 5](#_Toc86242202)

[Koulun ulkopuolinen opetus/tapahtumat/retket 6](#_Toc86242203)

[Yhteistyö eri tahojen kanssa 7](#_Toc86242204)

[Päivänavaukset 8](#_Toc86242205)

[Välituntivalvonta 9](#_Toc86242206)

[Kerhotoiminta 11](#_Toc86242207)

[Tuntijako ja valinnaisaineet 12](#_Toc86242208)

[Toimenpiteet koronaviruksen ehkäisemiseksi koulullamme 13](#_Toc86242209)

[Toimenpiteet koronaepidemian vaikutusten tasoittamiseksi 14](#_Toc86242210)

[Ehtolaiskuulustelu 14](#_Toc86242211)

# Opetuksen painopistealue

Sinnikkyys

1-2 -tiimi:

Teen itse -tuokio (yhteispeli) käyttöön kaikille 1-2-luokille. Ideoiden vaihto tuokion sisällöistä.

Luokan yhteisten palkkiojärjestelmien kautta (kerätään helmiä, sydämiä tms.) sinnikkyytteen opettaminen postiivisella tavalla. Kun tavoite saavutettu, palkintona on oppilaiden valitsema kiva tekeminen.

Yhdessä sinnikkyys-sanan merkityksen avaaminen lapsille ymmärrettävään muotoon.

Muistuttaminen asiasta tarpeen tullen

3-4 -tiimi:

Liikunnassa kestävyysharjoituksia. Halu olla sinnikäs myös fyysisissä ja haastavissa sekä tylsissäkin tehtävissä. Oppilas sietää liikunnan rasitusta, hengästymistä.

Opetellaan kärsivällisyyttä tehden tehtäviä huolellisesti loppuun asti (esim. kuvataide/kirjoitustehtävät)

Yhteispeli: Luokkapiirissä pitää malttaa odottaa omaa vuoroa ja kuunnella toisia.

Osallistetaan lapsia keskustelemalla siitä, mitä sinnikkyys tarkoittaa ja kuinka sitä voidaan harjoitella.

Hyödynnetään kirjallisuutta.

5-6 -tiimi:

Oppilaiden omien oppimisstrategioiden löytäminen ja hyödyntäminen.

Opetuksessa vaaditaan perusasioiden hallitsemista ja noudattamista. Esimerkiksi käsiala, oikeinkirjoitus, vihkotyöskentely.

Pitkäjänteinen työskentely ja viimeistely eri oppiaineissa.

Parhaansa yrittäminen.

# Koulun lukuvuoden 2021-2022 tavoitteet

Yhteiset toimet ja tavoitteet

Koko koulun tavoitteet:

-lukukausien päätösjuhlat mahdollisuuksien mukaan

- oppilaskunnan hallituksen suunnittelemat tapahtumat

Osa-alueet:

a) Oppimis- ja opetuskulttuurin muutokset: Mitä tämä tarkoittaa käytännössä milläkin luokalla?

b) Tiimit/aulat yhteisiä asioita.

c) Tietotekniikan hyödyntäminen opetuksen tukea: Kaksi tutoria/tuntia/vko. Tarpeet, toiveet, käytäntö.

d) Liikuntavälkkärit oppilaista. Liikuntavälinelainaamo.

e) Yhteispeli-ohjelman toimintaperiaatteiden noudattaminen.

Tiimien pohdinnat:

1-2 -tiimi:

a) Opettajanvaihtoa tiimin sisällä

b)

- Säännöllinen opetuksen ja toiminnan suunnittelu luokka-asteittain ja tiimissä

- Palkkitunnit yhteistyössä erityisopettajan kanssa

- Samanaikaisopetus rinnakkaisluokan kanssa, ohjaajia on yksi/luokka-aste

- Alkuopetuksen yhteiset toimintapäivät (pajapäivät, liikunta- ja retkipäivät, moko, teemapäivät)

- Kuukauden 1. päivä yhteinen laulu ala-aulassa. Ke 1.9. lauluna Ystävien aapisen Aakkoslaulu.

- Ala-aulan varauslista pöydällä

- Toiminnallinen taukojumpparata yhdessä sovittuina päivinä

c) Kummioppilaat apuna koneelle kirjautumisessa

d)

- Syyskuussa välkkäreiden kouluttaminen 3x45min kuudesluokkalaisista

- Välkkärivälkät alkavat 1.-3.lk:lle sisällä pitkällä välitunnilla syysloman jälkeen

e) Yhteispelistä käytössä alkuopetusluokilla luokkapiiri, teen itse-tuokio ja juttutuokio

3-4 -tiimi:

a) Avataan soluissa ovia ja hyödynnetään aulatiloja. Lisätään mahdollisuuksien mukaan yhteisopettajuutta ja luokkien välistä yhteistyötä. Tarvittaessa yhteissuunnitteluhetkiä.

b) Yhteinen satuhetki kerran viikossa aulassa, jatkotarina aamunavauksena. Osallistetaan oppilaita kirjojen valinnassa.

c) Digi-tutor tunnit käynnissä, ajat sovittuna. Jatketaan Cromebookkien aktiivista käyttöä oppimisen tukena. Sähköisten oppimateriaalien tehokas käyttö.

d) Liikuntavälkkäri-toiminta talvella sisävälitunneilla luokkatasoittain.

e) Jatketaan yhteispelin hyväksi havaittuja toimintaperiaatteita luokissa.

5-6 -tiimi:

a) Käytetään yhteisiä opetustiloja tehokkaasti hyödyksi ja luokat opiskelevat mahdollisuuksien mukaan yhdessä eri oppiaineissa. Opettajavaihto eri oppiaineissa.

b) 5-6-luokkien aulassa varauskalenteri yhteisille tiloille ja kierrätyspiste.

c) Tutortunneilla käydään läpi eri osa-alueita TVT-opetussuunnitelman mukaisesti. Toiveena Bingel ja Näppistaituri-ohjelmistot edelleen käyttöön.

d) Liikuntavälkkärien koulutus alkaa ja niitä hyödynnetään heti, kun koulutus on päättynyt. Liikuntavälinelainaamo toiminnassa. Sisäliikuntavälitunnit käyttöön, kun kelit huononevat.

e) Kyllä, ehdottomasti pyritään noudattamaan Yhteispelin sisältöjä.

# Monialaiset oppimiskokonaisuudet

Lukuvuosittain järjestetään yksi, koko koulun yhteinen monialainen oppimiskokonaisuus, jossa kaikilla luokilla on sama teema ja ajankohta. Monialaisella oppimiskokonaisuudella pyrimme lisäämään koulumme yhteisöllisyyttä ja luomaan yhteistä toimintakulttuuria opetussuunnitelman mukaisesti.

Yhteinen monialainen oppimiskokonaisuus toteutetaan helmikuussa ja aiheena on tänä lukuvuonna Kaveritaidot ja sosiaalisuus sekä tähän teemaan liittyen hyvät tavat. Tämän oppimiskokonaisuuden suunnitteluun on perustettu työryhmä, joka miettii käytännön toimet ja oppilaiden osallistumisen jo suunnitteluvaiheessa.

Luokat, luokka-asteet ja tiimit voivat järjestää lisäksi muita monialaisia oppimiskokonaisuuksia.

# Koulun ulkopuolinen opetus/tapahtumat/retket

Jokainen luokka pääsee yhdelle pidemmälle retkelle alustavan retkisuunnitelman mukaisesti:

1 lk Patakukkula Siilinjärvi tai Puijon nokka Kuopio

2 lk Korkeakoski Maaninka

3 lk Seinävuori Tuusniemi

4 lk Tahko Nilsiä

5 lk Tiilikka Rautavaara

6 lk Konnevesi tai Orinoro leppävirta

Lisäksi jokainen luokka voi tehdä yhden retken Kuopio-Siilinjärvi -akselilla esim. museot, jäämaraton, tammimarkkinat jne. Joka vuosi olisi eri kohde kuitenkin. Tämä kulkeminen voisi tapahtua paikallisbussilla, jolloin tulisi harjoiteltua liikkumista silläkin.

Kaikki luokat tekevät lisäksi vielä retkiä ja teemapäivä sekä -tapahtumia koulun läheisyydessä olevilla paikoilla; Kunnonpaikka, ranta, Simppa, Hanhimäki, Haapamäki, Toivala -alueella. Normaaleista oppitunneista poikkeavista retkistä ja tapahtumista tehdään retkisuunnitelma, joka toimitetaan rehtorille.

Osallistumme Siilinjärven kunnan tarjoamiin retkiin. Mm. Pöljän kotiseutumuseo.

Ulkopuolinen rahoitus voi mahdollistaa muidenkin maksullisten retkien tekemisen ja ne ratkaistaan aina tapauskohtaisesti. Mm. LC Sandels on rahoittanut vuosittain erityisluokkien retkiä.

Mietitään vuosittain yhdelle luokka-asteelle laskettelupäivää siten, että jokainen oppilas pääsee ainakin kerran alakoulun aikana laskettelemaan. Tähän pyritään löytämään useampia rahoittajia.

Leirikoulut 6.luokilla ovat osa koulumme toimintakulttuuria. Näissä rahoitusvastuu on huoltajilla ja sisällön suunnittelun vastuu luokanopettajalla yhdessä oppilaiden kanssa.

Koulullamme voi järjestää yökouluja noudattaen Siilinjärven kunnan rakenusvalvontaviraston päätöstä 2021 - 15.

# Yhteistyö eri tahojen kanssa

Vuorelan koulun vanhempainyhdistys

Pelastuslaitos

Neljäsluokkalaisten ja esiopetuksen yhteistyö

Siilinjärven seurakunta, erityisnuorisotyö, Vuorelan kirkko

Erityisryhmän tulevat ekaluokkalaiset vierailevat kevätlukukaudella 1.-2.C luokassa

Eläinsuojeluyhdistys

Riistanhoitoyhdistys

Yrityskylä 6-luokille

Yritysvierailut

Yhteistyö paikallisten urheiluseurojen ja muiden toimijoiden kanssa

SPR

Unicef

Poliisi

Suininlahden koulu

# Päivänavaukset

Perusopetusasetus 6§ mukaan päivän työ aloitetaan lyhyellä päivänavauksella.

Pääsääntöisesti päivänavaus tapahtuu omassa luokassa.

Yhteisiä päivänavauksia keskusradion kautta järjestetään lukuvuoden aikana n.17-20 kpl ja ne liittyvät yleensä johonkin kansalliseen merkkipäivään tai muuhun tapahtumaan.

Koko koulun yhteisiä päivänavauksia pyritään järjestämään liikuntasalissa heti, kun koronatilanne sen sallii.

Tiimit järjestävät yhteisiä päivänavauksia n. kerran kuukaudessa ja siitä löytyy tarkempaa tietoa koulun lukuvuoden tavoitteet -sivulta.

# Välituntivalvonta

Tavoitteena taata oppilaille perusopetuslain 29 §:n mukainen turvallinen toimintaympäristö.

Kyseisessä lain kohdassa velvoitetaan opetuksen järjestäjä huolehtimaan turvallisesta

opiskeluympäristöstä.

Koulun pihalla/välituntialueella on välituntisin riittävä määrä valvovaa henkilökuntaa.

Lukuvuoden 2021-2022 aikana koulun piha-alue on täysin valmis ja mahdollistaa oppilaiden monipuolisen aktiivisuuden välituntien aikana. Välituntivalvontaa on järjestetty lukuvuodelle siten, että

piha on jaettu neljään vastuualueeseen, joilla jokaisella on opettaja tai ohjaaja valvomassa. Välituntivalvonnasta on annettu henkilökunnan

kokouksessa selkeät ohjeet. Välituntivalvontaa tehostetaan tarvittaessa.

Kuljetusoppilaiden valvonta järjestetään sekä aamuisin että iltapäivisin koulunkäynninohjaajien

toimesta valvontavuorolistan mukaisesti. Bussilla kulkevat 1-2 –luokkien kuljetusoppilaat haettiin


pysäkiltä ja vietiin pysäkille elokuun loppuun saakka ja sen jälkeen heille järjestetään valvonta koululla

heidän odottaessaan lähtöä bussipysäkille.

Taksikuljetuksessa oppilaat valvotaan heidän saapuessaan aamulla koululle sekä taksin

lähtötilanteessa.

Alla kuva välituntialueista ja valvojien ohjeistukset:



# Kerhotoiminta

Koulun omille kerhoille on varattu 3 h/vko kerhohanketunteja. Kerhoja voi pitää sekä opettajat että ohjaajat.

Kerhotoimintaa järjestämme yhteistyössä muiden toimijoiden kanssa:

* Vuorelan Kunto liikunnan monilajikerho 1-2 sekä 3-4 -luokille tiistaisin heti koulupäivän jälkeen
* Harrastamisen Suomen malli Karvatassukerho 1-2, Parkourkerhot 1-4 -luokille torstaisin heti koulupäivän jälkeen

# Tuntijako ja valinnaisaineet

**Tuntijako lv. 2021-2022**

|  |  |  |  |  |  |  |  |
| --- | --- | --- | --- | --- | --- | --- | --- |
| OPPIAINE | 1.lk | 2.lk | 3.lk | 4.lk | 5.lk | 6.lk | 1-6 yht. |
| Äidinkieli ja kirjallisuus | 7 | 7 | 5 | 5 | 4 | 4 | 32 |
| A1-kieli, Englanti | 1 | 1 | 2 | 2 | 3 | 2 | 11 |
| B1-kieli, Ruotsi |  |  |  |  |  | 2 | 2 |
| Matematiikka | 3 | 3 | 3 | 4 | 4 | 4 | 21 |
| Ympäristöoppi, luokat 1-6 | 2 | 2 | 2 | 2 | 3 | 3 | 14 |
| Uskonto / Elämänkatsomustieto | 1 | 1 | 2 | 1 | 1 | 1 | 7 |
| Historia ja yhteiskuntaoppi |  |  |  | 1 | 2 | 2 | 5 |
| Musiikki | 1 | 1 | 1 | 2 | 1 | 1 | 7 |
| Kuvataide | 1 | 1 | 2 | 2 | 1 | 1 | 8 |
| Käsityö | 2 | 2 | 2 | 2 | 2 | 2 | 12 |
| Liikunta | 2 | 2 | 3 | 3 | 2 | 2 | 14 |
| Kotitalous |  |  |  |  |  |  |  |
| Oppilaanohjaus |  |  |  |  |  |  |  |
| Taide- ja taitoaineiden valinnaiset |  |  |  |  |  |  |  |
| Valinnaiset aineet |  |  |  |  | 2 | 1 | 3 |
| **LUOKKA YHTEENSÄ** | **20** | **20** | **22** | **24** | **25** | **25** | **136** |
| Vapaaehtoinen A2-kieli, Saksa |  |  |  |  |  |  |  |

Siilinjärven sivistyslautakunta on kohdentanut tuntijakopäätöksessään kuudesta taide- ja taitoaineiden valinnaisesta tunnista kolme käsityöhön ja yhden liikuntaan luokille 3-6. Jäljelle jääneiden luokkien 3-4 kahden tunnin sijoittamisesta ja oppiaineesta päätetään koulukohtaisessa lukuvuosisuunnitelmassa.

Vuorelan koulussa kaksi taito- ja taideainetta (luokilla 3-4) sijoitetaan seuraavasti:

* 3.lk 1 tunti kuvaamataitoon (huomioitu tuntijaossa)
* 4.lk 1 tunti musiikkiin (huomioitu tuntijaossa)

VALINNAISAINEET  
  
Siilinjärven sivistyslautakunta on kohdentanut tuntijakopäätöksessään valinnaisten aineiden tunneista kolme luokille 5-6.    
Vuorelan koulun valinnaisaineopas löytyy [täältä](https://peda.net/id/6de7c88a527).

# Toimenpiteet koronaviruksen ehkäisemiseksi koulullamme

Toimenpiteet

TOIMENPITEET KORONA-VIRUKSEN EHKÄISEMISEKSI KOULULLA

Noudatamme THL:n ja Siilinjärven kunnan antamia koronaohjeita, jotka muuttuvat lukuvuoden aikana.

Perustoimenpiteet koko lukuvuoden aikana:

Sairaana ei tulla kouluun, tämä koskee niin oppilaita kuin henkilökuntaa. Ohjeet sairastumistapauksista tiedotettu huoltajille sekä henkilökunnalle. Tiedotusta täsmennetään uusien ohjeiden myötä.

Koulupäivän aikana sairastuva oppilas siirretään odottamaan huoltajaa oppilashuollon tiloissa olevaan lepotilaan. Ohjaaja valvoo turvaetäisyydellä.

Hygienia:

Huolehditaan hyvästä käsihygieniasta ja yskitään oikein. Pääpaino on käsien vesipesulla, ruokalaan tullessa lisäksi käsidesi käytössä.

Oppilaat pesevät kätensä opettajan johdolla ainakin koulupäivän alkaessa, ennen ruokailua ja ruokailun jälkeen sekä (siirryttäessä välitunnille) ja tultaessa välitunnilta. Mikäli tämä ei ole mahdollista käytetään käsidesiä. Oppilaita muistutetaan siitä, että kädet pestään myös Wc-käyntien yhteydessä.

Opettajan johdolla käydään läpi turvallinen yskimistekniikka ja opettajat kiinnittävät asiaan huomiota oppitunneilla ja välitunneilla.

Opetus, ruokailu ja välitunnit kolmessa SOLUSSA ja aikataulussa:

Yhteistyötä luokkatasotiimien väleillä voidaan toteuttaa koronan perustasolla ja kiihtymisvaiheen aikana. Leviämisvaiheen aikana toimintaa tarkastellaan uudelleen. Oppilaat otetaan ulkoa luokittain sisätiloihin. Ruokailua on porrastettu normaalia enemmän ja kaikilla luokilla on omat ruokapöytänsä.

Palaverit:

Palaverit pidetään kulloisenkin ohjeistuksen mukaisesti.

Luokkatasoinen yhteistyö:

Varaudutaan tilanteeseen, jossa siirrytään etäopetukseen.

Luokkatasoinen yhteissuunnittelu oppiaineissa

Etäopetusmenetelmien hallinta

Ulkopuoliset vieraat:

Ulkopuolisten vieraiden käyntiä harkitaan tapauskohtaisesti voimassa olevat ohjeet huomioiden.

# Toimenpiteet koronaepidemian vaikutusten tasoittamiseksi

Toimenpiteet koronaepidemian vaikutusten tasoittamiseksi

Olemme varautuneet koronaepidemiasta johtuvien poissaolojen aiheuttamien oppimisvajeiden paikkaamiseen lisäämällä koulumme tukiopetusresurssia. Tukiopetusta voidaan antaa mm. karanteenissa olevien oppilaiden ja opettajan väliseen yhteydenpitoon koulupäivän jälkeen. Jos poissaolojakson aikana näyttää siltä, että oppilas ei kotona ollessaan ole saavuttanut jakson aikaisia oppimistavoitteita, niin hänelle voidaan antaa tukiopetusjakso opettajan toimesta.

# Ehtolaiskuulustelu

Ehtolaiskuulustelu

Oppilas voidaan jättää vuosiluokalle, jos hänen lukuvuotta koskeva suorituksensa yhdessä tai useammassa vuosiluokan oppimäärään kuuluvassa oppiaineessa on hylätty.

Ennen luokalle jättämistä oppilaalle tulee varata mahdollisuus opetukseen osallistumatta erillisessä kokeessa osoittaa saavuttaneensa hyväksyttävät tiedot ja taidot.

Mahdollisuuksia voidaan antaa paikallisessa opetussuunnitelmassa päätettävällä tavalla yksi tai useampia lukuvuoden aikana tai lukuvuoden koulutyön päätyttyä. Erillinen koe voi sisältää monipuolisesti erilaisia suullisia, kirjallisia ja muita näyttömahdollisuuksia, joilla oppilas parhaiten kykenee osoittamaan osaamisensa.

Jos suoritusmahdollisuus annetaan lukuvuoden koulutyön päätyttyä, luokalle jättämisestä voidaan koulutyön päättyessä tehdä lukuvuositodistuksessa ehdollinen päätös. Päätöksessä mainitaan ne vuosiluokan oppimäärän osa-alueet, joiden hyväksytty suorittaminen erillisessä kokeessa on vuosiluokalta siirtymisen edellytys.

Oppilas voidaan myös jättää luokalle, vaikka hänellä ei ole hylättyjä suorituksia, jos sitä on pidettävä hänen yleisen koulumenestyksensä vuoksi tarkoituksenmukaisena. Oppilaan huoltajalle tulee tällöin varata mahdollisuus tulla kuulluksi ennen päätöksen tekemistä.

Vuosiluokalle jäävän oppilaan suoritukset asianomaiselta luokalta raukeavat.

Vuorelan koulun ehtolaiskuulustelu järjestetään lukuvuoden päätyttyä kesäkuussa, viikolla 23. Tarkempi päivämäärä sovitaan tapauskohtaisesti.